
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                                Nr. 4c-1/269/2016
                                Pl-x 540/2016
                        


                                                                                                     Bucureşti,  21.02.2017
                                                                AVIZ

asupra propunerii legislative pentru modificarea şi completarea                          Legii nr. 227 din 8 septembrie 2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă pentru modificarea şi completarea                     Legii nr. 227 din 8 septembrie 2015 privind Codul fiscal, transmisă cu adresa                            nr. Pl-x 540 din 7 noiembrie 2016, înregistrată sub nr. 4c-1/269 din 8 noiembrie  2016. 
Senatul, în calitate de primă Cameră sesizată, a respins iniţiativa legislativă,                         în şedinţa din 1 noiembrie 2016.
Conform prevederilor art. 75 din Constituţia României, republicată, şi ale                        art. 92 alin. (9) pct. 1 din Regulamentul Camerei Deputaţilor, republicat,                                       Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, membrii Comisiei au dezbătut iniţiativa legislativă menţionată mai sus, în                                  şedinţa din 21 februarie 2017.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri,                       transmis cu adresa nr. 500 din 17 mai 2016 şi punctul de vedere al Guvernului,                  transmis cu adresa nr. 2045 din 27 octombrie 2016,  în care se menţionează că                                 nu susţine adoptarea inițiativei legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, iniţiativa legislativă nu se justifică întrucât, prin modificările propuse de inițiatori, se extinde sfera scutirilor acordate la plata impozitului pe clădiri, pe teren și pe mijloacele de transport, pin includerea aparținătorilor legali ai persoanelor adulte cu handicap grav sau accentuat în categoria contribuabililor scutiți de la plata impozitului, ceea ce ar conduce la schimbarea scopului avut în vedere de legiuitor.

Faţă de cele menţionate mai sus, membrii Comisiei pentru politică economică, reformă şi privatizare au hotărât, cu unanimitate de voturi,                                                  avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
          PREŞEDINTE
                              SECRETAR 
          Mihai TUDOSE                                                         Cornel ITU
Consilier parlamentar,

  Alina Hodivoianu

